
Rahu tänav lõik 1, Rahu tänav lõik 2, Rahu tänav lõik 3
maaüksuste Narva linna munitsipaalomandisse taotlemine 
ja maaüksustele katastriüksuse sihtotstarbe määramine 
Narva Linnavalitsus otsustab:

1. Taotleda Narva Linnavolikogu ees otsuse “ Rahu tänav lõik 1, Rahu tänav lõik 2, Rahu tänav 

    lõik 3 maaüksuste Narva linna munitsipaalomandisse taotlemine ja maaüksustele katastriüksuse 
    sihtotstarbe määramine” vastuvõtmist.
2. Volitada Arhitektuuri ja Linnaplaneerimise Ameti peaarhitekti direktori ülesannetes Peeter 
    Tambut nimetatud küsimust ette kandma Narva Linnavolikogus.

     Tarmo Tammiste
                        

     Linnapea                                           Ants Liimets

                                                               Linnasekretär

Rahu tänav lõik 1, Rahu tänav lõik 2, Rahu tänav lõik 3

maaüksuste Narva linna munitsipaalomandisse taotlemine
ja maaüksustele katastriüksuse sihtotstarbe määramine 
1. Asjaolud ja menetluse käik 
Rahu tänava (Tallinna maanteest kuni raudteeni) teenindamiseks moodustatakse kolm maaüksust: Rahu tänav lõik 1, Rahu tänav lõik 2, Rahu tänav lõik 3, ligikaudse pindalaga 48200 m2, 23750 m2 ja 24150 m2. Rahu tänav detailplaneeringu kohaselt (kehtestatud 17.06.2010.a Narva Linnavolikogu otsusega nr 99) on nimetatud maaüksuste sihtotstarve transpordimaa. Rahu tänav lõik 1, Rahu tänav lõik 2, Rahu tänav lõik 3 maaüksuste piiride ettepanekud on 08.11.2010.a kooskõlastatud Ida-Viru maavanema poolt. 
Linna administratiivpiirides asuvad tänavarajatised on Narva linna omandis (Narva linnale üleantud 11.12.1992.a Riigivara munitsipaalomandisse andmise aktiga nr 17/504). Narva Linnavolikogu 23.12.2005.a otsusega nr 235 on kinnitatud  olemasolevate linna teede ja tänavate nimekiri. Rahu tänav on ka ülalmainitud  nimekirjas. 
Vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” § 4 punktile 3 on vaja maaüksustele määrata katastriüksuse sihtotstarve.
Vabariigi Valitsuse 02.06.2006.a määruse „Maa munitsipaalomandisse andmise kord“ § 6 lõige 1 kohaselt kohaliku omavalitsuse volikogu vastava otsuse alusel koostatud maa munitsipaalomandisse andmise taotluse esitab linnavalitsus maa munitsipaalomandisse andmise otsustajale. 
2. Õiguslikud alused
2.1 Kohaliku omavalitsuse korralduse seaduse § 22 lõike 1 punkti 37  kohaselt kuuluvad volikogu  
      ainupädevusse muud seadusega antud küsimused.

2.2 Maareformi seaduse § 25 lõige 1 sätestab, et munitsipaalomandisse antakse tasuta Maareformi  seaduse
      paragrahvis 28 nimetatud maa. 

2.3 Maareformi seaduse § 28 lõike 1 punkti 1 kohaselt antakse linna omandisse munitsipaalomandisse  

      jäävate  hoonete ja rajatiste alune ning neid teenindav maa.

2.4 Juhindudes Teeseaduse § 3, Maakatastriseaduse § 18 lõikest 2, Vabariigi Valitsuse 02.06.2006.a 
      määrusest nr 133 “Maa munitsipaalomandisse andmise kord”, Vabariigi Valitsuse 23.10.2008.a  
      määrusest nr 155 „Katastriüksuse sihtotstarvete liigid ja nende määramise kord” ning Rahu tänav 

      detailplaneeringust, mis on kehtestatud Narva Linnavolikogu 17.06.2010.a otsusega nr 99. 
3. Otsus
3.1 Taotleda Narva linna munitsipaalomandisse järgmised maaüksused:

3.1.1 Rahu tänav lõik 1 maaüksus (lisa 1), ligikaudse pindalaga 48 200 m2
3.1.2 Rahu tänav lõik 2 maaüksus (lisa 2), ligikaudse pindalaga 23 750 m2
3.1.3 Rahu tänav lõik 3 maaüksus (lisa 3), ligikaudse pindalaga 24 150 m2
3.2 Määrata punktis 3.1. nimetatud maaüksustele katastriüksuse sihtotstarbeks transpordimaa (007; L).
4. Rakendussätted
4.1 Linnavalitsusel esitada maavanemale punktis 3.1  nimetatud  maade munitsipaliseerimiseks taotlused
      koos kõigi vajalike lisamaterjalidega.

4.2 Maavanema jaatava vastuse korral moodustada Linnavalitsusel punktis 3.1 nimetatud katastriüksused
      ja kinnitada piirid ning esitada katastritoimikud registreerimiseks Maa-ameti Ida-Viru katastribüroosse.      

4.3 Otsus jõustub teatavakstegemisest.

4.4 Otsust on õigus vaidlustada Tartu Halduskohtu Jõhvi Kohtumajas 30 päeva jooksul alates jõustumisest.
Mihhail Stalnuhhin
Linnavolikogu esimees

